Diari Oficial de la Generalitat Valenciana


Sumari del DOGV 8143, del 06-10-2017 (2017/8783)

DECRET 125/2017, de 22 de setembre, del Consell, de modificació del Catàleg de forests de domini públic i utilitat pública de la província de València, als termes municipals d'Ayora i de Teresa de Cofrentes.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8143

Data del DOGV
:   06-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8783


Data del document
:   22-09-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

DECRET 125/2017, de 22 de setembre, del Consell, de modificació del Catàleg de forests de domini públic i utilitat pública de la província de València, als termes municipals d'Ayora i de Teresa de Cofrentes. [2017/8783]  
La Conselleria d'Agricultura, Medi Ambient, Canvi Climàtic i Desenvolupament Rural ha instruït expedient, de conformitat amb el que disposen els articles 16 i 17 de la Llei 43/2003, de 21 de novembre, de forests, i els articles 11, 13, 24, 26 i 31 del Reglament de la Llei forestal de la Comunitat Valenciana, aprovat pel Decret 98/1995, de 16 de maig, del Consell, a instància de Juan Carlos Lanzarote García, en representació de la mercantil García Peralta, SL. Aquesta interessada ha sol·licitat l'exclusió de 83,04 hectàrees de la forest d'utilitat pública número 174 del Catàleg de forests de domini públic i utilitat pública de la província de València denominada Cañada Mayor i Peregrín, situada al terme municipal d'Ayora i pertanyent a la Generalitat, i ofereix com a contraprestació 168,77 hectàrees de terrenys de la seua propietat, de característiques forestals semblants, que passaran a formar part de la forest d'utilitat pública número 163 del Catàleg de domini públic i utilitat pública de la província de València, denominada Casa Cuesta, situada en el terme municipal de Teresa de Cofrentes i propietat de la Generalitat.  
En l'esmentat expedient han quedat acreditats els requisits exigits per l'article 16 de la Llei 43/2003 per a autoritzar l'exclusió i permuta d'una part de la forest catalogada, per la qual cosa procedix accedir a la sol·licitud de la interessada i, en conseqüència, modificar el Catàleg de forests de domini públic i utilitat pública per mitjà de l'aprovació d'aquest decret.  
Per tot això, a proposta de la consellera d'Agricultura, Medi Ambient, Canvi Climàtic i Desenvolupament Rural i amb la deliberació prèvia del Consell, en la reunió del dia 22 de setembre de 2017,  
  
  
DECRETE  
  
Primer. Descatalogació dels terrenys sol·licitats  
S'exclou una superfície total de 83,04 hectàrees de la forest d'utilitat pública número 174 del Catàleg de domini públic i utilitat pública de la província de València, denominada Cañada Mayor i Peregrín, situada en el terme municipal d'Ayora i pertanyent a la Generalitat.  
  
La dita superfície es troba situada a l'est del terme d'Ayora, en l'extrem oest de la forest d'utilitat pública 174, al voltant de la finca de la Casa de Cañada Mayor.  
  
Segon. Autorització de la permuta  
S'autoritza la permuta acordada entre la Generalitat i la mercantil García Peralta, SL, dels terrenys esmentats per 168,77 hectàrees pertanyents a aquest últim, que són contigus amb la forest d'utilitat pública número 163 del Catàleg de domini públic i utilitat pública de la província de València, denominada Casa Cuesta, situada en el terme municipal de Teresa de Cofrentes i propietat de la Generalitat.  
  
Tercer. Catalogació dels terrenys oferits  
S'inclouen en la forest d'utilitat pública número 163 del Catàleg de domini públic i utilitat pública de la província de València, les parcel·les oferides per la mercantil García Peralta, SL, amb una extensió de 168,77 hectàrees.  
Els terrenys que es declaren d'utilitat pública i passen a formar part de la forest 163 del Catàleg de domini públic i utilitat pública de la província de València són els que figuren en els plànols i les escriptures de compravenda annexes a l'expedient.  
Les 27 finques estan situades en el terme municipal de Teresa de Cofrentes, i corresponen segons el Cadastre de Teresa de Cofrentes de 2016 amb les parcel·les indicades en l'annex I.  
  
Quart. Modificació del catàleg  
Després de l'exclusió i inclusió dels terrenys permutats, el Catàleg de forests de domini públic i utilitat pública de la província de València queda modificat de la manera expressada en l'annex II, i queden la resta de característiques inalterades.  
  
Cinqué. Formalització de la permuta  
La permuta haurà de ser elevada a escriptura pública, que s'inscriurà en el Registre de la Propietat i de la qual s'entregarà còpia autoritzada a la secció forestal encarregada de la gestió de la forest perquè es modifique la delimitació administrativa i l'amollonament de la forest i per a la seua constància en el Catàleg de forests de domini públic i utilitat pública.  
  
Sisé. Replantejament i senyalització  
La mercantil García Peralta, SL, haurà de col·locar i retirar en l'acte de replantejament, a costa seua, les fites que permeten delimitar ambdós forests, d'acord amb l'alçament topogràfic realitzat per a l'expedient i les instruccions que reba de la Direcció Territorial de València de la Conselleria d'Agricultura, Medi Ambient, Canvi Climàtic i Desenvolupament Rural.  
  
Seté. Compensació econòmica  
La mercantil García Peralta, SL, haurà de satisfer la quantitat de 21,77 - a favor de la Generalitat, com a resultat de la diferència de la valoració econòmica realitzada dels terrenys a permutar.  
  
Huité. Adequació del Registre de la Propietat i del cadastre immobiliari  
La mercantil García Peralta, SL, adequarà en el Registre de la Propietat l'extensió i la descripció de les finques de la seua propietat, i hi farà constar la delimitació amb la forest d'utilitat pública 174 del Catàleg de domini públic i utilitat pública de la província de València, pels seus límits. Es procedirà de la mateixa manera respecte al cadastre immobiliari.  
  
  
DISPOSICIÓ FINAL  
  
Única. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
Contra aquest decret, les persones interessades podran interposar un recurs contenciós administratiu en el termini de dos mesos comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb l'article 10 i concordants de la Llei reguladora de la jurisdicció contenciosa administrativa.  
  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 123 i 124 de la Llei 39/2015, d'1 de octubre, del procediment administratiu comú de les administracions públiques.  
  
València, 22 de setembre de 2017  
  
El president de la Generalitat  
XIMO PUIG I FERRER  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO